เรื่องร้องเรียน: ด้านหลังบ้านมีการก่อสร้างหรือต่อเติมทั้งคืนจนถึงเช้าค่ะ ซึ่งที่จริงอาจจะเป็นทั้งวันด้วย แต่ว่าไม่อยู่บ้านช่วงกลางวันจีงไม่ได้มีหลักฐานแน่ชัด แต่กลับมาบ้านตอนหกโมงครึ่ง ก็ยังคงมีการก่อสร้างอยู่ค่ะ
การดำเนินการของเจ้าหน้าที่: เจ้าหน้าที่ฝ่ายโยธาได้กำชับเจ้าของอาคารและผู้รับจ้าง ให้ทำงานในเวลาที่กฎหมายกำหนด  ปรับวางแผนขั้นตอนในการทำงาน เพื่อลดเหตุเดือดร้อนรำคาญแก่ผู้อาศัยที่อยู่บริเวณข้างเคียง ซึ่งเจ้าของอาคารและผู้รับจ้างรับทราบและยินดีที่จะแก้ไข  สำนักงานเขตบางคอแหลมจึงขอขอบคุณที่ท่านแจ้งเรื่องความเดือดร้อนมา ณ ที่นี้
ความเห็นของผู้แจ้ง: ขอบคุณมากๆที่จัดการเรื่องได้เร็วค่ะ
พื้นที่: แขวงบางโคล่ เขตบางคอแหลม กรุงเทพมหานคร